Diari Oficial de la Generalitat Valenciana


Sumari del DOGV 4180, del 31-01-2002 (2002/493)

Informació pública de la convocatòria de selecció per a cobrir una plaça a mitja jornada de fisioterapeuta per als centres de l'Institut Valencià d'Atenció als Discapacitats de la Delegació Provincial de Castelló.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4180

Data del DOGV
:   31-01-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/493


Data del document
:   10-01-2002

Organisme emissor
:   Institut Valencià d'Atenció als Discapacitats

Tipus de document
:   Anunci

Descriptors 

:   * Institut Valencià d'Atenció als Discapacitats
    * concurs administratiu
    * professió administrativa

Informació pública de la convocatòria de selecció per a cobrir una plaça a mitja jornada de fisioterapeuta per als centres de l'Institut Valencià d'Atenció als Discapacitats de la Delegació Provincial de Castelló. [2002/Q493]
  
De conformitat amb el que s'estableix en el Conveni Col·lectiu per al personal laboral del Consorci Valencià de Serveis Socials (actualment Institut Valencià d'Atenció dels Discapacitats, Ivadis), es convoquen proves selectives per a la provisió del següent lloc de treball, vacant a la plantilla Ivadis a la Delegació Provincial de Castelló.
  
- Una plaça de fisioterapeuta, a mitja jornada.
  
Bases
  
Primera. Objecte de la convocatòria
  
L'objecte d'aquesta convocatòria és la provisió d'una plaça de fisioterapeuta, per a l'Ivadis de Castelló.
  
La contractació es farà d'acord amb la legislació vigent.
  
Segona. Condicions generals dels aspirants
  
2.1 Ser espanyol o espanyola o de la Unió Europea.
  
2.2 Haver complit els 18 anys.
  
2.3 Estar en possessió del títol d'ajudant tecnicosanitari (especialitat en Fisioteràpia) o diplomat en Fisioteràpia.
  
2.4 No patir malaltia o defecte físic que li impedisca l'exercici de les funcions del lloc de treball.
  
2.5 Els requisits anteriors caldrà complir-los quan finalitze el termini per a la presentació d'instàncies.
  
Tercera. Sol·licituds
  
Els qui vulguen prendre part en aquest procés selectiu hauran de presentar la sol·licitud adreçada al delegat provincial de Castelló de l'Institut Valencià d'Atenció als Discapacitats, en el model que es facilitarà a les oficines de la delegació, situades al carrer de Cavallers, número 26, 1r, de Castelló de la Plana, de 09.00 a 14.00 hores.
  
Les sol·licituds hauran d'anar acompanyades de la documentació següent:
  
- Fotocòpia del document nacional d'identitat.
  
- Original i fotocòpia de la targeta d'ocupació.
  
- Curriculum vitae en què s'especifique la titulació que es posseeix, i també la formació i experiència professional justificada documentalment.
  
- Fotocòpia dels documents que acrediten els mèrits al·legats al currículum.
  
- Fotocòpia de la titulació exigida. Totes les fotocòpies s'hauran de presentar juntament amb l'original per a compulsar-les.
  
Els mèrits no justificats documentalment no es valoraran.
  
Quarta. Termini de presentació de sol·licituds
  
Les sol·licituds es recolliran i es presentaran a les oficines de la Delegació Provincial de l'Ivadis de Castelló.
  
El termini per a la presentació de sol·licituds finalitza als 20 dies hàbils des de la data de la publicació en el Diari Oficial de la Generalitat Valenciana.
  
Cinquena. Admissió de sol·licituds
  
Tres dies després de finalitzat el termini, es publicarà al tauler d'anuncis de l'Ivadis de Castelló, a la direcció territorial de la Conselleria de Benestar Social, la llista d'aspirants admesos i exclosos provisionalment, i s'indicarà, en el segon dels casos, el motiu de l'exclusió.
  
En el supòsit que el motiu de l'exclusió siga l'absència d'algun dels documents previstos a la base tercera, aquests es podran presentar fins a 48 hores abans de la prova escrita.
  
Sisena. Aspirants amb discapacitat
  
S'establiran per a les persones amb discapacitat, que així ho sol·liciten, les adaptacions possibles de temps i mitjans per a la realització de les proves. A aquest efecte, les persones interessades hauran de formular la petició corresponent en la sol·licitud de participació en aquesta convocatòria. Aquestes adaptacions no podran desvirtuar el caràcter de les proves.
  
Setena. Procés de selecció
  
El procés de selecció constarà de tres fases:
  
7.1 Proves escrites.
  
Les proves escrites tenen com a finalitat verificar els coneixements dels aspirants sobre els continguts que figuren a l'annex I d'aquesta convocatòria.
  
7.1.1 La primera prova escrita consistirà a desenvolupar temes que figuren a l'annex I d'aquesta convocatòria, o en la contestació d'un qüestionari de preguntes amb resposta alternativa sobre continguts dels temes del mateix annex I.
  
7.1.2 La segona prova consistirà a desenvolupar per escrit un exercici pràctic triat per la comissió avaluadora, sobre matèries contingudes al temari de l'annex I d'aquesta convocatòria.
  
Les dues proves escrites es faran en una única sessió.
  
La puntuació màxima que s'obtindrà en aquesta fase és de 4 punts.
  
Aquestes proves escrites tenen el caràcter eliminatori i només passaran a la fase d'entrevista aquells aspirants que hagen obtingut 2 o més punts de qualificació mitjana entre ambdues proves.
  
7.2 Entrevista.
  
Els aspirants que hagen superat la prova escrita, faran una entrevista davant la comissió avaluadora, que tractarà sobre coneixements teòrics i pràctics relacionats amb el lloc de treball objecte d'aquesta convocatòria.
  
La puntuació màxima a obtenir és de 2 punts.
  
7.3 Valoració del curriculum vitae.
  
Els mèrits al·legats pels aspirants que hagen superat les dues fases anteriors els valorarà la comissió avaluadora amb una puntuació màxima en aquest apartat de 2 punts.
  
Vuitena. Publicitat i convocatòries
  
La data, l'hora i el lloc de realització de les diferents fases del procés selectiu es publicaran al tauler d'anuncis de l'Ivadis de Castelló, a la direcció territorial de la Conselleria de Benestar Social, com a mínim amb 48 hores d'antelació.
  
Les qualificacions obtingudes pels aspirants a les diferents proves es faran públiques mitjançant el mateix procediment.
  
Novena. Adjudicació de llocs
  
Una vegada conclòs el procés de selecció, es publicarà la llista d'aspirants que hagen superat les proves, allistats seguint l'ordre de major a menor puntuació, amb expressió de les qualificacions obtingudes a cada una de les fases.
  
La plaça vacant per al lloc de treball s'adjudicarà a l'aspirant que haja obtingut la puntuació final més alta. En el supòsit que l'aspirant renuncie a la plaça, abans de la firma del contracte de treball, o no supere el període de prova legalment establit, la vacant s'adjudicarà a l'aspirant que figure al segon lloc de la llista esmentada a l'apartat anterior.
  
Amb la resta dels aspirants es constituirà una borsa de treball.
  
Deu. Comissió avaluadora
  
10.1 La comissió avaluadora estarà constituïda per:
  
- El delegat provincial de l'Ivadis de Castelló, o persona en qui delegue.
  
- Un representant de la Conselleria de Benestar Social.
  
- Un director d'un centre ocupacional de l'Ivadis de Castelló.
  
- Dos representants sindicals.
  
- Un assessor professional.
  
10.2 La comissió avaluadora tindrà la seu a les oficines de l'Ivadis de Castelló.
  
10.3 La comissió avaluadora podrà exigir als aspirants, en qualsevol moment del procés selectiu, que n'acrediten la identitat.
  
10.4 La comissió avaluadora podrà designar els col·laboradors i assessors especialistes que estime oportuns.
  
Onze. Reclamacions
  
Aquesta convocatòria i els actes que es dicten per a executar-la es podran impugnar mitjançant un escrit adreçat al delegat provincial de l'Ivadis de Castelló, presentat a les oficines de la delegació.
  
Aquesta convocatòria s'exposarà al tauler d'anuncis de l'Ivadis de Castelló, situat a la direcció territorial de la Conselleria de Benestar Social, a les oficines de la delegació provincial, i als centres ocupacionals d'aquesta. Així mateix, s'inclouran anuncis als periòdics de major difusió provincial i en el Diari Oficial de la Generalitat Valenciana.
  
Castelló de la Plana, 10 de gener de 2002.- El gerent: Pedro Vicente Asin Bernal.
  
ANNEX I
  
Programa fisioterapeuta
  
Tema 1. Paràlisi cerebral infantil. Concepte, etiologia i classificació. Tractament primerenc i tractament corrector.
  
Tema 2. Espina bífida. Concepte i tècniques de tractament fisioterapèutiques.
  
Tema 3. Alteracions posturals. Concepte, etiologia i classificació. Tècniques fisioterapèutiques de tractament.
  
Tema 4. Cinesiteràpia. Concepte, tècniques i aplicacions pràctiques. Indicacions i contraindicacions.
  
Tema 5. Poleoteràpia: bases tècniques i aplicacions pràctiques.
  
Tema 6. Massatge i relaxació. Teoria, tècnica, indicacions i contraindicacions.
  
Tema 7. Hidroteràpia. Teoria, tècnica, indicacions i contraindicacions.
  
Tema 8. Electroteràpia. Teoria, tècnica, indicacions i contraindicacions.
  
Tema 9. L'hàbitat dels discapacitats psíquics: l'aula, el taller, el menjador, la llar, etcètera. Condicions que afavoreixen una autonomia personal, control postural i seguretat.
  
Tema 10. Trastorns de conducta del discapacitat psíquic al servei de rehabilitació i maneres d'actuació.
  
Tema 11. El servei de rehabilitació: organització, programació i valoració. Coordinació amb altres professionals del centre i la família.
  
Tema 12. Marc legislatiu en matèria d'atenció i integració social i laboral del discapacitat.
  
Tema 13. Principis organitzatius dels serveis socials a la Comunitat Valenciana.
  
Tema 14. Classificació internacional de deficiències, discapacitat i minusvalidesa.
  
Tema 15. Tècniques de relaxació.
  
Tema 16. Fases metodològiques en l'elaboració i aplicació de la fisioteràpia.
  
Tema 17. Tipologia de recursos d'atenció a discapacitats psíquics a la Comunitat Valenciana.
  
Tema 18. El centre ocupacional. Estructura i organització.
  
Tema 19. El centre de dia per a discapacitats psíquics profunds.
  
Tema 20. Activitat postural reflexa anormal.